google/wiki40b huggingface dataset:
Porbandar (distrikt)

Demografi

Ved folketellingen i 2011 var det 586 062 innbyggere i distriktet, mot 536 835 i 2001. Den urbane befolkningen utgjør 48,77 % av befolkningen.
Barn i alderen 0 til 6 år utgjorde 10,89 % i 2011 mot 14,18 % i 2001. Antallet jenter i den alderen per tusen gutter er 894 i 2011 mot 898 i 2001.
Caraiman

Heltemonumentet

Nær toppen av fjellet står Heltekorset (Crucea Eroilor Neamului), et minnesmerke fra første verdenskrig. Det ble reist mellom 1926 og 1928 etter initiativ fra kong Ferdinand I og dronning Marie av Romania. Byggematerialet ble fraktet til toppen med en kabelbane, med vogner, hester og eseler. Monumentet er 39,3 meter høyt (inkl. sokkelen på 8,35 meter som ble bygd i 1930) og armene er 15 meter brede. Korset ble bygd på en høyde av 2 291 moh.
Korset er opplyst om natten med 300 lyspærer, hver på 500 W. Fram til 1939 fikk 120 lyspærer strøm fra en elektrisk generator ved monumentet. Fra 1939 ble monumentet knyttet til det nasjonale elektriske nettverket.
I 2016 overtok Romanias forsvarsdepartement administreringen av korset.
George Price Highway

George Price Highway (tidligere Western Highway) er en av de fire hovedveiene i Belize. Den er 124,3 kilometer lang og krysser landet fra øst til vest. Den starter i Belize City ved kysten og går vestover forbi Hattieville, Belize Zoo, hovedstaden Belmopan, San Ignacio før den ender opp i Benque Viejo ved grensa til Guatemala.
Veien fikk sitt nåværende navn 21. september 2012, til minne om den tidligere statsministeren George Price, som leda landet til uavhengighet i 1981.
Nordfjorden (Meløy)

Nordfjorden er den innerste delen av Holandsfjorden, som igjen er en arm av Skardfjorden i Meløy kommune i Nordland. Fjorden strekker seg 10 kilometer østover til Kilvik i botn av fjorden. Den har innløp mellom Brasethaugen i vest og Otervikhaugen i øst. Bygda Holand ligger på nordsida av fjorden, like innenfor innløpet.
Navnet Nordfjorden har ingen lokal forankring. Hos de innfødte brukes navnet Holandsfjorden om denne fjorden, og selve bygda Holand ligger også her.
Fylkesvei 17 går langs nordsida av fjorden.
Rett fra hjertet (Bjøro Håland-album)

Rett fra hjertet er et musikkalbum med Bjøro Håland, utgitt i 1989.
Scandpower

Scandpower (etablert 1971 i Oslo) er et norsk konsulentselskap som tilbyr tjenester og programvarer innen risikostyring, helse, miljø og sikkerhet, kvalitetsstyring, pålitelighet, arbeidsmiljø og teknisk sikkerhet. Selskapet ble i 2010 en del av Lloyd's Register Group.
Scandpower ble etablert under påtrykk fra industriminister Finn Lied, som fikk Norsk Hydro, Elkem, Hafslund og Årdal og Sunndal Verk til å samle krefter og etablere et konsulentselskap som skulle jobbe med atomenergi. Det var også det Scandpower jobbet med initialt, men har siden utvidet til også å jobbe innen olje og gass, transport, landbasert industri og energi.
Scandpower har hovedkontor på Kjeller (Skedsmo kommune) og har norske avdelingskontor i Sandvika, Stavanger, Bergen, Trondheim og Sunndalsøra. I tillegg har Scandpower kontorer i Sverige (Stockholm, Göteborg og Malmö), Storbritannia (London, Bristol, Manchester og Aberdeen), USA (Houston), Kina (Beijing), Sør-Korea (Seoul), Australia (Melbourne, Perth og Sydney) og Malaysia (Kuala Lumpur).
Scandpower har i dag ca. 400 ansatte og lederen av selskapet er Bjørn Inge Bakken.
Tidligere bestod Scandpower av flere datterselskap; Scandpower Petroleum Technology, Scandpower Information Technology og Scandpower Risk Management. Førstnevnte ble i 2003 solgt til Energivekst, og heter i dag SPT Group. Det som i dag er Scandpower består kun av det som tidligere het Scandpower Risk Management.
Alacia minor

Utbredelse

Arten finnes i Atlanterhavet og Stillehavet.
Rockstar Games

Selskapets filosofi

Selskapets filosofi ifølge deres visepresident Dan Houser er å unngå å  lage spill i samme stil som konkurrentene, det sikter heller på å lage noe særegent. Rockstar har derfor unnlatt å skape spill innen first-person shooter-stilen.

Undergrener

Rockstar består av flere under-grener. Disse er Rockstar Leeds (2004 – nå) som er basert i Leeds i England og har blant annet skapt Grand Theft Auto: Liberty City Stories og Vice City Stories til PlayStation Portable, Rockstar Lincoln (1999 – nå) tidligere kjent som Tarantula Studios og er basert i Lincoln i England, Rockstar London (2005 – nå) som overtok utviklingen av Manhunt 2 etter nedleggingen av Rockstar Vienna, Rockstar New England  (2008 – nå) tidligere kjent som Mad Doc Software og er basert i Andover Massachusetts, Rockstar North (1999 – nå) som ble grunnlagt i 1988 som DMA Design og er kjent for GTA og Manhunt seriene, Rockstar San Diego (2003 – nå) tidligere kjent som Angel Studios og er skaper av blant annet RAGE motoren, Red Dead Revolver, Red Dead Redemption, to Midtown Madness spill og Midnight Club serien, og Rockstar Toronto (1999 – nå) tidligere kjent som Rockstar Canada og er kjent for blant annet The Warriors. Tidligere under- grener er Rockstar Vancouver som ble startet i  2002 og slått sammen med Toronto- grenen i 2012, og Rockstar Vienna som ble startet i 2003 og nedlagt i 2006.
Graiene

Graiene (gresk: γραῖαι, «de gamle») var i gresk mytologi gorgonernes tre søstre, ifølge Aischylos døtre av Forkys, og personifiseringer av alderdommen. De fremstilles i mytologiens fortellinger som gamle hekser med én felles tann og ett felles øye som de fikk bruke på omgang. Perseus stjal deres øye og fikk dem dermed til å avsløre veien til gorgonene. Etter en annen variant av fortellingen kastet han vekk øyet, for at graierne ikke skulle kunna hjelpe sine søstre.
Eudicella (Cyprolais) quadrimaculata

Utseende

En middelsstor (ca. 25-30 millimeter), blank, grønnlig gullbasse. Hode, pronotum og forbein er grønne, scutellum og dekkvingene grønnlig gule med en svart flekk i hvert "hjørne", mellom- og bakbeina mørke. Hannen er større enn hunnen og har et mer eller mindre Y-formet framspring midt i pannen, og en spiss pigg på hver side av dette.

Levevis

Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster.

Utbredelse

Arten lever i Vest-Afrika (Kamerun, Togo).
Den gule keiser

Den gule keiser eller Huang Di (kinesisk: 黃帝, pinyin: Huáng Dì) er en legendarisk kinesisk hersker og kulturell helteskikkelse som sies å være alle kineseres stamfar. Han skal ha blitt født der dagens Xinzheng i Hunan nå er.
Som en av De tre opphøyede keisere og fem konger skal Den gule keiser ha hersket fra 2696 til 2598 f.Kr. Legenden om hans tilbaketog vestover under krigen mot den østlige keiser Chī Yóu ved slaget ved Zhuōlù betraktes som startpunktet for det han-kinesiske folk.
Blant alt Den gule keiser skal ha utrettet, er også utviklingen av prinsippene for tradisjonell kinesisk medisin. Nèijīng (Den gule keisers medisinale foretegnelse) skal angivelig ha blitt til i samarbeid med hans lege Qí Bó. Moderne historikere mener imidlertid at den ble kompilert på grunnlag av en rekke eldre kilder av en lærd som levde i brytningstiden mellom Zhou- og Han-dynastiene, mer enn 2000 år senere.
Ifølge legenden var det Den gule keisers hustru Leizu som lærte kineserne å veve silke fra silkeormene, og hans historiker Cang Jie som skal ha skapt de første kinesiske skrifttegn.
Kirkenes videregående skole

Kirkenes videregående skole ble åpnet høsten 2002. Den allmennfaglige studieretningen i Kirkenes (Kirkenes videregående skole) ble slått sammen med den yrkesfaglige studieretningen på Hesseng (Hesseng videregående skole). Skolen på Hesseng ble bygd ut og fikk navnet Kirkenes videregående skole.
Skolen har ca. 600 elever fordelt på utdanningsprogrammene studiespesialisering med de fleste programområder, bygg- og anleggsteknikk, teknikk og industriell produksjon, elektrofag, design og håndverk, restaurant- og matfag, helse- og oppvekstfag og et aktivt OPUS.
Kirkenes videregående skole har sin anleggsavdeling i Bjørnevatn. Avdelingen tilbyr utdanning innen anleggsteknikk, arbeidsmaskiner og anleggsmaskinmekaniker. Anleggsmaskinmekaniker har landslinjestatus, noe som betyr at alle søkere har samme rett til inntak, uansett hvor i landet de kommer fra.
Skolens fokusområder er for tiden implementering av Kunnskapsløftet, organisasjonsutvikling og regionalt utviklingsarbeid. Skolen ligger i hjertet av Barentsregionen og har et særlig ansvar for samarbeid med Nordvest-Russland.
Rektor er Øystein Hansen.
Grunnkretser i Mandal kommune

Grunnkretser i Mandal kommune er delområder og grunnkretser som seksjonerer Mandal kommune, Vest-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Daqin

Da Qin (kinesisk: 大秦, pinyin: Dàqín, Wade-Giles: Ta-ch'in, også romanisert Ta-ts'in) var det kinesiske navnet på Romerriket, men ble også brukt om Midtøsten. Oversatt betyr det «Store Qin». Qin er det dynastiet som første gang samlet Kina og etablerte det kinesiske keiserrike i 221 f.Kr., slik at uttrykket Da Qin må ha oppstått ut fra oppfatningen av at Romerriket var et motstykke til det. Det var åpningen av «Silkeveien» på 200-tallet f.Kr. som fikk kineserne til å se på Romerriket som et motstykke til Det kinesiske rike. Romerne holdt til i det vestlige enden av Silkeveien; kineserne i den østre; derav det «speilvendte» navnet.
Det synes som om kineserne aldri trengte helt fram til Romerriket i antikken, skjønt general Ban Chao førte en ekspedisjon på 70 000 mann i år 97 e.Kr. som nådde så langt vest som Kaspihavet. Ban Chaos sendemann, Gan Ying, kom enda nærmere, frem til Svartehavets bredder. Gan Ying utarbeidet en detaljert beskrivelse av Romerriket, men det anses at den baserte seg på annenhånds informasjon.
Navnet «Daqin» for Roma ble benyttet på kinesiske kart så sent som på 1500-tallet.
Matt Johnson

Utstillinger

2017
Blooming Uterus, 2017, Ekebergparken Sculpture Park, Oslo
Matt Johnson: Wood Sculpture, 303 Gallery, New York, NY
2016
Wanderlust, The Highline, New York, NY
6’s and 7’s, Outdoor Sculpture at Marlborough Gallery Breezeway, New York, NY
Phoenix Rising: The Valley Collects, Phoenix Art Museum, Phoenix, AZ
2015
love or the lack of it, Travesia Cuatro, Madrid, Spain (forthcoming)
Small Sculpture, Shane Campbell Gallery, Chicago, IL
2014
Frieze Sculpture Park, London, UK
Blum & Poe, Los Angeles, CA
Broadway Morey Boogie, organized by Marlborough Chelsea and presented by NYC Parks Department and The Broadway Malls Association
Lifelike, Museum of Contemporary Art, San Diego, CA; Blanton Museum of Art, University of Texas at Austin, TX
2013
Alison Jacques Gallery, London, UK
Lifelike, Museum of Contemporary Art, San Diego, CA; Blanton Museum of Art, University of Texas at Austin, TX
2012
Levitating Woman, 2012, Ekebergparken Sculpture Park, Oslo
303 Gallery, New York, NY
The Perfect Show, 303 Gallery, New York, NY
Eagles, Marlborough Gallery, Madrid, Spain
Lifelike, Walker Museum of Art, Minneapolis, MN; traveling to New Orleans Museum of Art, LA
Blind Cut, Marlborough Chelsea, New York, NY
Object Fictions, James Cohan Gallery, New York, NY
2011
Blum & Poe, Los Angeles, CA
Burning, Bright: A Short History of the Light Bulb, Pace Gallery, New York, NY
Greater LA, 2nd Floor of 483 Broadway, New York, NY
2010
Alison Jacques Gallery, London, UK
11th Triennale fur Kleinplastik, Fellbach, Germany (exh. cat.)
2009
Matt Johnson: Super System, Taxter & Spengemann, New York, NY
Abstract America, Saatchi Gallery, London, UK
Second Nature: The Valentine-Adelson Collection, UCLA Hammer Museum, Los Angeles, CA
15th Anniversary Inaugural Exhibition, Blum & Poe, Los Angeles, CA
Born in the Morning, Dead by Night, Leo Koenig, New York, NY
2008
PM Dawn, Taxter & Spengemann, New York, NY
Shape of Things to Come: New Sculpture, Saatchi Gallery, London, UK
The Form Itself, Priska C. Juschka Fine Art, New York, NY
2007
Making Do, Yale University School of Art Gallery, New Haven CT
Time Difference: The Frank Wu Cohen Collection, Initial Access Gallery, Wolverhampton
All About Laughter, Mori Art Museum, Tokyo
Makers and Modelers, Gladstone Gallery, New York
Objects, Karma International, Zurich, Switzerland
Sculptors’ Drawings: Ideas, Studies, Sketches, Proposals, and More, Angles Gallery, Santa Monica, CA
2006
Uncertain States of America - American Art in the 3rd Millennium, Serpentine Gallery, London
Blum & Poe, Los Angeles
2005
Taxter & Spengemann, New York, NY
Uncertain States of America, Astrup Fearnley Museum of Modern Art, Oslo
Sutton Lane in Paris, Sutton Lane C/o Galerie Ghisloine Hussenot, Paris
Thing, UCLA Hammer Museum, Los Angeles
2004
Taxter & Spengemann, New York, NY
2003
Another Sculpture Show, Angstrom Gallery, Dallas
2002
Fondazione Ratti, Como
Four Times One Minus One, Hayworth Gallery, Los Angeles
Termofortaleza gasskraftverk

Termofortaleza gasskraftverk er et gasskraftverk i delstaten Ceará i Brasil. Det har en installert produksjonskapasitet på 311 MW fordelt på 2+1 kokere / turbiner. Anlegget ble utbygd i 2003. Brenselstypen er naturgass. Dette er landets 1130. største fossile kraftverk.
Bibelen på svensk

Det finnes flere ulike oversettelser og utgaver av Bibelen på svensk. Den eldste kjente tilhørte kong Magnus Eriksson. Den har dessverre gått tapt, og man vet ingen detaljer om den. Nedenfor følger et utvalg av de mest kjente utgavene på svensk.
Verdenscupen på skøyter

Verdenscupen på skøyter er en serie av internasjonale skøytekonkurranser som årlig arrangeres av det internasjonale skøyteforbundet (ISU), første gang vinteren 1985/86. Hver vinter avholdes det konkurranser på ulike distanser. Løperne kan få poeng i hver konkurranse og løperen som etter avsluttet verdenscup har flest poeng på den enkelte distanse vinner verdenscupen på distansen. Til å begynne med var ikke verdenscupen veldig populær verken blant løpere eller publikum. Etter hvert ble verdenscupen mer og mer populær, og det var grunnen til innføringen av VM på enkeltdistanser.

Oppbygning for verdenscupen i hurtigløp på skøyter

Fra 2009 konkurrerer løperne i fire grener, 500 m, 1000 m, 1500 m og langdistanser (5000 m og 10 000 m for menn, 3000 m og 5000 m for kvinner). I tillegg konkurrerer nasjonslag i lagtempo. Det er ingen samlet verdenscup slik som i alpint og langrenn. 100 m var verdenscupdistanse i seks sesonger, men eksperimentet ble avsluttet etter 2008–09-sesongen.
I de siste fem årene har det blitt arrangert 7–9 verdenscupstevner i løpet av en sesong. Omtrent halvparten er spesialiserte todagersstevner, med enten 2 løp på 500 m og 2 løp på 1000 m, eller 1500 m og en langdistanse (for damer 3000m/5000m , for herrer 5000m/10000m). I tredagers stevner arrangeres alle distanser, og av og til lagtempo. 
Verdenscupløp er også inndelt i A-gruppe, vanligvis med 20 deltakere, men bare 12 på den lengste distansen, og B-gruppe, med de resterende påmeldte deltakerne. I B-gruppa benyttes ofte kvartettstart på de lengste distansene. Løpere kvalifiserer seg for A-gruppa gjennom å bli enten blant de åtte beste i A-gruppa eller blant de tre beste i B-gruppa i forrige løp, eller gjennom verdenscuprangeringen på distansen. Løpere som har vært forhindret fra å delta tidligere i sesongen, men har gode meritter fra forrige sesong, kan kreve plass i A-gruppa som wildcard. Løpere kan benytte seg av wildcard på forskjellige distanser, men bare én gang i samme sesong på samme distanse.
Verdenscupen er hovedkvalifiseringen for VM på enkeltdistanser og OL. De best rangerte i verdenscupen er kvalifisert for VM eller OL samme sesong; de øvrige utøverne plukkes ut etter den best oppnådde tiden i ISU-løp i sesongen.
Klerestorium

Et klerestorium er veggen med vinduer over midtskipet i en basilika. 
Midtskipsveggen har som oftest tre etasjer med arkade i første, triforium i andre og klerestorium i tredje.
Særlig i sengotiske steinkirker ble klerestorieveggen utstyrt med store åpninger for å få mest mulig lys inn i midtskipet.
Betegnelsen har også vært brukt om overveggen rundt det hevede midtrommet i en stavkirke av type B, som kan være utstyrt med runde glugger eller senere innsatte vinduer. Dette gir en visuell  klerestorieeffekt, men er ikke et ekte klerestorium. Det har vært hevdet at dette er et bygningsmessig trekk som knytter stavkirken til steinarkitekturen, men denne teorien er omstridt.
NM i bryting 1937

NM i bryting 1937 ble arrangert i Tønsberg 21.-22. mars. Arrangør var Tønsberg-Kameratene. Kongepokalen ble vunnet av Karl Fevaag.
Vesletjern (Lillomarka)

Badevann

Etter at Alnsjøen i 1930 ble regulert til drikkevannskilde ønsket lokalbefolkningen at Vesletjern gjort tilgjengelig som badevann. Selv om isdriften tok slutt i 1945, ble ikke Vesletjern demmet opp og frigitt for bading før i 1960. I 1987 ble tjernet opprustettil badevann. 
I 1992 ble Vesletjern utbedret av de ulike vellene på Ammerud, Apalløkka, Rødtvedt, Sandås og Nordtvet. Da ble tjernet tappet ned, demningen ble steinsatt, bunnen ble renset og dekket med ny sand. I 2012 ble det på nytt gjennomført en opprusting med ny demning i betong og ny sand i tjernbunnen.

Hellig vann

Nedenfor Apalløkka, i Martin Strandlis vei 10, ligger det tamilske hindutempelet Sivasubramanyar Alayam, eller Norges Hindu Kultursenter på norsk. Menigheten nytter Vesletjern til renselse i forbindelse med sin årlige festival. Vannet ble i 2010 innviet som hellig av hinduene.
Gillingham (Dorset)

Historie

Det eldste sporet etter menneskelig aktivitet i området er en gravhaug fra steinalderen. Det finnes også spor etter romersk bosetning fra 100- og 200-tallet e.Kr., men byen ble ikke grunnlagt før i angelsaksisk tid.
Navnet Gillingham er kjent fra det 900-tallet, da det ble brukt i et bycharter. I 1016 er den nevnt i forbindelse med slaget ved Gillingham mellom Edmund II og danene. Domesday Book (1086) nevner den som Gelingham, og andre stavemåter som er kjent er Gellingeham (1130), Gyllingeham (1152) og Gilingeham (1209). Navnet betyr «Gyllas families bosted»; Gylla er et saksisk mannsnavn, og viser antagelig til en lokal leder omkring det 600-tallet.
Halve befolkningen på rundt 2000 døde som følge av Svartedauen i de fire månedene som fulgte oktober 1348.
I middelalderen lå det en kongelig jakthytte i Gillingham, som ble besøkt av blant annet Henrik I, Henrik II og Henrik III. I nærheten lå en kongelig skog hvor det ikke var tillatt for andre å jakte på rådyr. Hytta forfalt, og ble revet av Edvard III i 1369.
Gillingham ble et senter for jordbruk, og fikk Dorsets første skole i 1526. Deler av sognekirken er fra 1300-tallet, men det meste av den er resultatet av ombygging i 1800- og 1900-tallet. Det finnes en rekke bygninger fra tudortiden i byen. En silkemølle ble grunnlagt i 1769. John Constables maler av den gamle bybroen er utstilt i galleriet Tate Britain.
I 1850-årene kom jernbanen, og dette førte med seg ny industri og velstand. Blant det man produserte var teglsten, ost og såpe, og det ble også startet trykkerier. Mot slutten av 1800-tallet etablerte en av de første britiske produsentene av bensinmotorer i byen.
Under andre verdenskrig vokste byen kraftig, på grunn av beliggenheten ved jernbanen fra London. Da London og andre byer ble evakuert i 1940 og 1941 var nemlig Gillingham et av stedene mange reiste til. Selv om mange vendte hjem etter krigens slutt var det også mange som hadde mistet sine hjem i de større byene, og som derfor ble værende. Jernbanen og nærheten til A303 betyr at byen har mange innbyggere som pendler til London.
Edward Rawson, som var første sekretær for Massachusetts Bay-kolonien i den nye verden, var født i Gillingham.
Skansen (Trondheim)

Skansen er et område og et tidligere befestningsanlegg ved Trondheimsfjorden, på Nidareid i Trondheim som har sin opprinnelse i den middelalderske Treborgen som kontrollerte den eneste adkomstveien inn til byen fra land.
Etter at Trondheim mistet status som festningsby i 1816 ble befestningen på Skansen gradvis revet. I dag gjenstår bare to deler av befestningen, Kongens bastion og Dronningens bastion. I dag er disse omgjort til parkmessige friområder (Skanseparken) med blant annet småbåthavn.
Fergesambandet Skansen–Vanvikan var et fergesamband mellom Skansen og Vanvikan i Leksvik i dagens Indre Fosen kommune. Skansentunnelen på Nordre avlastningsvei går under Skansen. Jernbanestasjonen Skansen stasjon ligger her, og jernbanebroen Skansen bru går over innløpet til Kanalen og til Brattøra.
Anne Marie Reinholdtsen

Anne Marie Reinholdtsen (14. desember 1950 – 19. juni 2010) var offiser i Frelsesarmeen. Hun var fra Færøykalven i Flora kommune.
Sammen med sin mann var hun stasjonert i Island i flere omganger, og var regionssjef for Frelsesarmeen Island region da hun omkom i en trafikkulykke.
Hun hadde majors rang og var gift med Harold Reinholdtsen. De har tidligere vært ledere for bl.a. Frelsesarmeens korps (menighet) i Sandnes og Kristiansand
Kjølberg MS

Kjølberg MS (grunnlagt 27. mai 1925) er en speidergruppe med tilholdsted i Petrikirken på Kjølberg utenfor Fredrikstad. Gruppen er tilknyttet Fredrikstad krets, Metodistkirkens speiderkorps og Norges speiderforbund.
Speidergruppen ble første gang stiftet i 1913/1914, men ble lagt ned igjen i 1917. Speidergruppa ble opprettet igjen i 1925. Speiding for ble startet i 1927, men ble avsluttet i 1929. Under og rett før krigen lå speiderarbeidet på Kjølberg nede, inntil et kontaktmøte 24.mai 1945 som resulterte i oppretelsen av Jentetroppen 30.juni 1945. Kjølberg MS er i dag en av de største i landet og den største speidergruppen i Fredrikstad krets og i Metodistkirkens speiderkorps.
Speidergruppa har egen hytte (Ingerhaug) ved Børtevann i Sarpsborg kommune.
ISO 3166-2:DK

ISO 3166-2:DK er Danmarks del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Danmark er det definert koder for 5 regioner.
Hver kode består av to deler, atskilt av en bindestrek. Første del er DK, ISO 3166-1 alfa-2-koden for Danmark. Andre del er to sifre (81–85).
Ve Skerries

Ve Skerries (norrønt: Vestan sker) er en liten øy som ligger 5 km nordvest for Papa Stour på vestkysten av den skotske øygruppen Shetland.
Øya har landingplass for helikopter nær fyrtårnet. Fyrtårnet ble bygd i 1979 og er 11 meter høyt.
Trøndertaxi

Trøndertaxi er et drosjeselskap i Trøndelag, med hovedkontor i Trondheim. Det er byens største drosjeselskap, med over 300 drosjeløyver. Selskapet har røtter tilbake til hestedrosjene i Trondheim på 1800-tallet. 
Administrerande direktør i selskapet er Hege Dahle fra 1. mai 2012. Hun tok over etter Lars Skrøvseth.
Storveronika

Som hageplante

Planten er mye dyrket i hager som staude. Storveronika er meget hardfør og liker all slags jord, men liker ikke tørke. Arten trives godt i sol og dyrkes i rabatter. 
Storveronika er en populær plante blant humler, bier og andre insekter. Den er fin å dele etter noen år og kan også formeres med frø eller stiklinger. Det finnes hvite og rosa kultivarer av storveronika, Veronica longifolia 'Alba' og Veronica longifolia 'Eveline'.
Forum of European Geological Surveys

Forum of European Geological Surveys (FOREGS) er en uformell gruppe som består av direktørene fra de ulike avdelingene av EuroGeoSurveys. Gruppen ble etablert i 1971.
Kongsberg tingrett

Kongsberg tingrett var en førsteinstansdomstol under Borgarting lagdømme. Tingretten lå i Kongsberg i Buskerud og dekket kommunene Kongsberg, Flesberg, Rollag og Nore og Uvdal. Kongsberg tingrett ble 1. juli 2016 slått sammen med Eiker, Modum og Sigdal tingrett under navnet Kongsberg og Eiker tingrett.
Ubon Ratchathani (provins)

Ubon Ratchathani (อุบลราชธานี) er en provins i det nordøstlige Thailand (kalt Isan-området). Befolkningen anslås (2005) til 1 939 000.
Provinshovedstaden heter også Ubon Ratchathani. I denne provinsen renner de mektige elvene Mekong og Mun sammen.
En av demningene der er den omstridte Pak Moon-demningen.
Gautam Buddha Nagar (distrikt)

Demografi

Ved folketellingen i 2011 var det 1 674 714 innbyggere i distriktet, mot 1 202 030 i 2001. Den urbane befolkningen utgjør 59,56 % av befolkningen.
Barn i alderen 0 til 6 år utgjorde 14,64 % i 2011 mot 18,17 % i 2001. Antallet jenter i den alderen per tusen gutter er 854 i 2011.